###### ÅRSMØTE 2014 I ROGALAND FUGLEHUNDKLUBB

**Tirsdag 4. mars 2014, kl. 1900**

**Sted:** Løå te Geir, Sveinsvollveien Voll

Følgende dagsorden/saksliste er satt for årsmøtet:

**1. KONSTITUERING av årsmøtet**

1.1 Valg av møteleder

1.2 Valg av referent

1.3 Valg av 2 – to medlemmer til å undertegne årsmøteprotokollen

1.4 Godkjenning av innkalling og dagsorden

**2. STYRETS ÅRSBERETNING**

**3. ÅRSREGNSKAP 2013 OG BUDSJETT 2014**

**4. FASTSETTELSE AV KONTINGENTER 2014**

**5. INNKOMNE FORSLAG**

5.1 Behandling av forslag fremmet av styret

* 1. Behandling av forslag fremmet av medlemmene

**6. VALG**

6.1 Valg av styreleder

6.2 Valg av styremedlemmer/vararepresentanter

6.3 Valg av revisor

6.4 Valg av valgkomité for neste årsmøte

6.5 Valg av nye utvalg/komiteer

**1. KONSTITUERING av årsmøtet**

**1.1 Valg av møteleder**

**1.2 Valg av referent**

**1.3 Valg av 2 – to medlemmer til å undertegne årsmøteprotokollen**

**1.4 Godkjenning av innkalling og dagsorden**

Dersom ingen kommentarer er kommet styret i hende innen start av årsmøtet eller

feil er/blir oppdaget, godkjennes innkalling og dagsorden uten debatt.

**2. STYRETS ÅRSBERETNING**

Årsberetningen for 2013 gjennomgås/leses opp av styrets leder, og det gis mulighet for å komme med spørsmål og/eller kommentarer.

Årsberetningen for 2013 godkjennes av forsamlingen eller tas til etterretning av styret med kommentarer i årsmøteprotokollen.

**3. ÅRSREGNSKAP 2013 OG BUDSJETT 2014**

Årsregnskapet for 2013 presenteres av kasserer og det gis anledning til å komme med spørsmål og/eller kommentarer.

Årsregnskapet for 2013 godkjennes av forsamlingen eller tas til etterretning av styret med kommentarer i årsmøteprotokollen.

Budsjett for 2014 presenteres av kasserer og det gis anledning til å komme med spørsmål og/eller kommentarer.

Budsjettet for 2014 godkjennes av forsamlingen eller tas til etterretning av styret med kommentarer i årsmøteprotokollen.

**4. FASTSETTELSE AV KONTINGENTER 2014**

Styret foreslår ingen endring i medlemskontingentene:

1. Hovedmedlem: Kr. 450 pr år (inkl. trenings- og lufteterreng)

2. Familiemedlem: Kr. 50 pr år

3. Støttemedlem kr 150 pr år

**5. INNKOMNE FORSLAG**

**5.1 Forslag fremmet av styret (vedlegg 6)**

* + 1. Lover for RFK tilpasset ny obligatorisk lovmal for FKF’s medlemsklubber

**5.2 Forslag fremmet av medlemmene**

Styret har ikke mottatt noen forslag fra medlemmene.

**6. VALG**

Årsmøtet skal velge nytt styre.

Følgende personer er på valg etter ordinær periode:

* Erwin Kranzmann
* Toralf Ekrheim
* Terje Egeland
* Ellinor Nesse

Cathrine K.M. Lund er ikke på valg, men har valgt å tre ut av styret. Helen N Laursen ønsker ikke gjenvalg.

Det nye styret konstituerer seg selv med fordeling av verv og arbeidsoppgaver ved første ordinære styremøte med unntak av styreleder, som velges direkte av årsmøtet.

**6.1 Valg av styremedlemmer/vararepresentanter**

Det skal velges 4 medlemmer og 2 varamedlemmer til styret. For detaljer, se valgkomiteens innstilling.

Vi gjør oppmerksom på at valgkomiteen ikke har vært i stand til å finne en kandidat som kan velges som ny leder for styret. I følge våre lover kan Årsmøtet når det ikke foreligger kandidater til ledige tillitsverv, i samme møte velge tillitspersoner til ledige verv uten at forslag på kandidater har vært fremmet på fastsatt måte.

**6.2 Valg av revisor**

For detaljer, se valgkomiteens innstilling.

**6.3 Valg av valgkomité for neste årsmøte**

Valgkomiteen foreslås av styret og velges av Årsmøtet.

* 1. **Valg av nye utvalg/komiteer**

For detaljer, se valgkomiteens innstilling.

\* \* \*

Vedlegg: 1 - Styrets årsberetning for 2013 (på hjemmesiden)

2 – Regnskap og revisors beretning for 2013 (på hjemmesiden)

3 – Budsjettforslag 2013 (på hjemmesiden)

4 – Valgkomitéens innstilling (på hjemmesiden)

5 - Innmeldte resultater 2013 (på hjemmesiden)

6- Forslag fremmet av styret (vedlegg og på hjemmesiden)

**Vedlegg 6**

**5.1 Forslag fremmet av styret**

**5.1.1 Lover for RFK tilpasset ny obligatorisk lovmal for FKF’s medlemsklubber**

NKKs representantskapsmøte 2011 vedtok ny obligatorisk lovmal for Norsk Kennel Klubbs medlemsklubber og forbund. RFK tilpasset sine lover til NKK’s lovmal i fjor. Disse ble lagt fram og vedtatt på årsmøte 2012.

Den 30.11.2012 sendte FKF ut ny lovmal. Lovmalen er obligatorisk for FKF’s medlemsklubber og angir lovtekst og bestemmelser som er et minimum av ny endret lov for klubbene.

RFK styre så det dermed nødvendig å tilpasse våre lover til FKF’s lovmal. Disse ble lagt fram og vedtatt på årsmøtet 2013.

Etter vedtak på årsmøtet 2013 måtte lovene endelig godkjennes av FKF. I den prosessen ble det gjort noen endringer. Disse fremlegges for årsmøtet 2014 for endelig godkjenning.

**Forslag til vedtak:**

RFK årsmøte godtar det av styret fremlagte forslag til nye vedtekter for RFK.